NaiveNeuron/SloPal huggingface dataset:
Šípošová, Janka, poslankyňa NR SR (2016-02-11):
Ďakujem pekne. No, pán minister, tak prišlo na vaše obavy a lietali tu čísla. Takže mne to pripomenulo jeden film taký, ktorý som videla dávno, možno ešte v detstve alebo v ranej mladosti, taký propagandistický film o slovenskom kúpeľníctve, kde sa argumentovalo tým, o koľko percent vzrástol počet kúpeľných lôžok oproti roku 1900 neviem (začiatok storočia). Čiže grafy a percentá, to je veľmi ošemetná vec. Ale stále, pán poslanec Petrák, vlastne ste robili to, o čom som predtým už povedala, že to nikam nevedie. Namiesto toho, aby sme sa pýtali, prečo to nefunguje, prečo školstvo nefunguje a čo s tým môžeme a vieme robiť, tak používame informácie, argumentácie, koľko tam bolo čoho a kedy. A myslím, že to nie je teraz to najdôležitejšie. A ešte k tej vašej vete, čo ste povedali o „nalievaní“ peňazí do školstva. Ja nemám veľmi rada to slovo, ktoré je v úvodzovkách , ale ja si myslím, že ani nie je dôležité, kde treba tam naliať, lebo dôležité je zistiť, kde sa to odlieva alebo prelieva. A to možno neplatí len pre školstvo ale aj pre iné rezorty. Možno by sa teda našlo niečo aj na tie platy učiteľov, aj keď si myslím, že to nie je tá podstata problému, kvôli ktorému ste tu. A nie je fér, že sa to obracia len na to, že ide o platy učiteľov. Sama mám učiteľky v rodine. A veľmi často o tom rozprávame. A je to smutné, už to nestihnem povedať, keď mladá učiteľka veľmi dobrá a dobre aj ohodnocovaná aj v škole, aj žiakmi, aj inšpekciou povie, že ona si nemôže dovoliť taký byt prenajať, lebo má taký plat, v porovnaní s rovesníkmi si to nemôže kvalifikovaný odborník dovoliť. To je smutné.
Pellegrini, Peter, predseda NR SR (2024-01-11):
Pán poslanec Jakab.
Blaha, Ľuboš, poslanec NR SR (2021-09-29):
Ďakujem pekne. Pán poslanec Takáč, veľmi dobre si upozornil na to, ako kašlú na ľudí, a keď sa ich pýtame na základné veci, aby vysvetlili, čo budú robiť, aby nedošlo k takému obrovskému nárastu v cenách potravín, v cenách energií a tak ďalej, tak Sulík jednoducho utečie s parlamentu alebo jednoducho zarežú všetky schôdze, ktoré sme iniciovali. To je typická neoliberálna politika. Ich ľudia a hlavne chudobní ľudia absolútne, absolútne nezaujímajú. A dobre to vidieť na regióne hornej Nitra, o ktorej si hovoril, my sme spoločne chodili teraz po Prievidzi, po hornej Nitre a ľudia nám to všade rozprávali, oni sa na ľudí absolútne vykašlali. Vykašlali sa na robotníkov, vykašlali sa na baníkov, oni si povedia, zrušíme uhlie a starajte sa. Voľný trh, toto je ten neoliberálny recept, ktorý jednoducho nefunguje. A to platí aj pre oblasť potravín, o ktorých si hovoril, keď, preboha, tu nadnárodné reťazce a koncerny majú ryžu neuveriteľné zisky a ešte idú zdražovať ceny potravín. Tak sa vás pýtame, čo s tým hodlá štát robiť? To nie že voľný trh. My musíme, preboha, tým chudobným ľuďom pomáhať. Veď to ten chudobný človek naozaj pocíti najviac, keď sa mu zdražujú potraviny, zdražujú energie, to sú veci, bez ktorých sa žiť nedá. Ja chápem, že Sulík so svojimi milionárskymi príjmami, ktoré tu získal vďaka tomu, že tu robil kšefty s OLO a podobne, ten nemá tento problém, ten si kupuje kaviár, ale bežný človek má vážny problém s tým, že stúpajú ceny energií a ceny potravín. A keď vidíme tie obrovské zisky reťazcov, tak to je naozaj absurdné, že toto tolerujeme. Ja som presvedčený, že sulíkovský voľný trh nemôže byť riešenie a to, čo hovorí Rišo Takáč pravidelne, potravinová sebestačnosť. Preboha, za socializmu tu bola 100-percentná potravinová sebestačnosť, dneska sme na úrovni, myslím, hovoril si, 38 %. Veď to je tragédia, to je národná tragédia. My sme absolútne vystavení voľnému trhu, to znamená, že záujmom nadnárodných korporácií a západných mocností. A toto nesmieme tolerovať. Liberalizmus zlyháva dnes a denne, my ponúkame alternatívu a tou je sociálny štát. Ďakujem pekne.
M. Číž, podpredseda NR SR: (2007-03-28):
Procedurálny návrh pán poslanec Dzurinda.
Poliačik, Martin, poslanec NR SR (2015-10-02):
Ďakujem veľmi pekne, pán predsedajúci. Ja som sa hlásil do rozpravy vo svojom vystúpení, takže som vám to neavizoval.
Paška, Pavol, predseda NR SR (2014-06-10):
Kolegovia, poprosím vás, a kolegyne, samozrejme, rodová rovnosť je rodová rovnosť. Nech sa páči, pán poslanec.
Blcháč, Ján, poslanec NR SR (2023-12-20):
Teraz budeme hlasovať o pozmeňujúcom návrhu poslankyne Škopovej. Prosím, dajte hlasovať, pán predseda.
M. Mamojka, poslanec: (2008-02-01):
Čo hovorí pán poslanec Fronc, ja bez mučenia hovorím, ja som bol tiež jeden z tých, ktorý upozornil na to v dobrom zmysle slova, že asi nie, a preto aj pán poslanec, myslím, Pelegrini dal návrh, ktorý zmení, že je tam, myslím, dôvodné podozrenie z porušenia. Súhlasím s vami. Právom ako Národná rada Slovenskej republiky zrejme celkom nie takto, ale tam je návrh na opravu uznesenia a verím, že to bude tak, ako to bola tá oprava navrhnutá. Ďakujem.
Blanár, Juraj, podpredseda NR SR (2023-03-16):
Teraz udeľujem slovo spravodajkyni za navrhnutý gestorský výbor pre kultúru a médiá pani poslankyni Monike Kozelovej, aby uviedla spravodajskú informáciu k tomuto návrhu zákona. Nech sa páči, pani spravodajkyňa.
Choma, Igor, poslanec NR SR (2018-10-23):
Dajte, prosím, hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem výbor pre verejnú správu a regionálny rozvoj s tým, že výbory predmetný návrh zákona prerokujú do 30 dní a gestorský výbor do 32 dní od prerokovania návrhu zákona v prvom čítaní.
Senko, Ján, poslanec NR SR (2011-03-22):
Neviem, či je vôbec nutné reagovať na pána poslanca Beblavého, ktorý prečítal to, čo mal napísané, zbabelo ušiel, zrejme cíti, že by nedokázal odpovedať na niektoré otázky, ktoré z pléna budú vyslovené na jeho vystúpenie. My sme si už zvykli, že predstavitelia koalície neustále omieľajú, opakujú a deklarujú, že vo všetkých oblastiach budú férovo obsadzovať, otvorene vyberať, transparentne konať a tak ďalej atď., ale skutočnosť je úplne iná. Každá jedna oblasť spoločenského života, ktorú postupne obsadzujete svojimi nominantmi, o takomto konaní nesvedčí. Takže máme ozaj obavu, že či to transparentné, férové a výberové konanie vôbec aj v tejto oblasti bude. A mimochodom nielen, pán poslanec Beblavý, ale aj, pani ministerka, myslím si, že je slušné, keby ste oslovovali dotyčného funkcionára tohto zhromaždenia alebo Národnej rady Slovenskej republiky aj jeho funkciou. Je tu pán podpredseda parlamentu, pán Fico. My si nedovoľujeme nejakým spôsobom dehonestovať vašich nominantov, ktorí sú vo funkciách, či už podpredsedu, podpredsedov alebo predsedu. My vás tiež nenazývame, pani ministerka, členkou vlády, ale vám stále hovoríme, že pani ministerka spravodlivosti.
P. Paška, predseda NR SR: (2008-02-05):
Pani poslankyňa Sabolová.
Frešo, Pavol, poslanec NR SR (2014-11-08):
Ďakujem veľmi pekne. Pán predseda, veľmi pekne poprosím, keby aspoň jemne ste dokázali pána poslanca Blahu upozorniť, že k jedným takým najmenej vychovaným spôsobom, ako vie niekoho napádať, je komoliť príslušné meno. Naozaj keď už to teda nemá v rámci svojho základného vzdelania, no tak vás poprosím, aby ste mu to tlmočili, aby sme naozaj dodržali to, po čom aj vy opakovane voláte, aby táto Národná rada mala patričnú vážnosť, aby ju takýmto spôsobom nezhadzoval. Ďakujem veľmi pekne.
Bugár, Béla, podpredseda NR SR (2016-10-27):
Pán poslanec Grendel.
P. Csáky, podpredseda vlády SR: (2002-05-17):
Účelom protokolu je zlepšenie aplikácie princípov Dohovoru Rady Európy č. 108 o ochrane osôb pri automatizovanom spracovaní osobných údajov v praxi. Protokol upravuje zriadenie orgánov dozoru nad ochranou osobných údajov a cezhraničný tok údajov, aby sa vzhľadom na zrastajúci objem výmen osobných údajov medzi jednotlivými krajinami zabezpečila účinná ochrana osobných údajov a základných ľudských práv pri prenose osobných údajov do iných krajov. Vláda Slovenskej republiky schválila návrh na uzavretie dodatkového protokolu 10. októbra 2001. Dňa 8. novembra 2001 dodatkový protokol za Slovenskú republiku podpísal minister zahraničných vecí Eduard Kukan. Doložku prednosti medzinárodnej zmluvy k protokolu, ktorá má prednosť pred zákonmi Slovenskej republiky podľa čl. 7 ods. 5 Ústavy Slovenskej republiky, schválila vláda Slovenskej republiky dňa 27. marca 2002. Protokol nadväzuje na Dohovor č. 108 o ochrane jednotlivcov pri automatizovanom spracovaní osobných údajov, ktorý Slovenská republika podpísala a ratifikovala v roku 2000. Dohovor nadobudol pre Slovenskú republiku platnosť 1. januára 2001. Protokol obsahuje tri články, ktoré špecifikujú podmienky na zriadenie orgánov dozoru nad ochranou údajov a požiadavky na realizáciu cezhraničného toku údajov do krajín alebo organizácií, ktoré nie sú zmluvnými stranami dohovoru, s cieľom zabezpečiť účinnú ochranu práv zaručených Dohovorom č. 108. Všetky podmienky ustanovené dodatkovým protokolom budú splnené prijatím nového zákona o ochrane osobných údajov, o ktorom sme rokovali pred chvíľou. Vážené dámy, vážení páni, dovolím si vás požiadať o vyslovenie súhlasu s týmto dodatkovým protokolom. Ďakujem pekne, pán predseda. J. Migaš, predseda NR SR: Ďakujem, pán podpredseda vlády. Teraz by som prosil spravodajcu, ktorého určil gestorský výbor, Vladimíra Pavelku, aby uviedol stanovisko gestorského výboru. Nech sa páči, pán poslanec.
Blaha, Ľuboš, podpredseda NR SR (2024-05-14):
Procedurálny návrh, pán poslanec Pročko
Číž, Miroslav, podpredseda NR SR (2015-06-24):
S reakciou pán poslanec Viskupič.
Blanár, Juraj, podpredseda NR SR (2021-09-30):
Ďakujem. Otváram rozpravu. Do rozpravy som obdržal dve písomné prihlášky, ako poverený člen za poslanecký klub pán Radovan Kazda za stranu SaS, za poslanecký klub SaS a potom pán poslanec Tomáš Šudík. Udeľujem teda slovo ako prvému pánovi Radovanovi Kazdovi ako poverenému členovi za poslanecký klub SaS, nech sa páči.
P. Paška, predseda NR SR: (2006-12-12):
(Hlasovanie.) 150 prítomných, 85 za, 65 proti, nikto sa nezdržal. Konštatujem, že sme postúpili uvedený návrh zákona do tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či chce niekto podať návrh podľa § 85 zákona o rokovacom poriadku. Nie. Končím rozpravu v rámci tretieho čítania. Budeme pokračovať, pán spravodajca.
Glváč, Martin, podpredseda NR SR (2019-09-12):
Ďakujem. Doplňujúca otázka? Nie. Ďalšia otázka je od pána poslanca Marosza adresovaná ministrovi dopravy Érsekovi, ktorý bol asi vyčerpaný z predchádzajúcej otázky (povedané s pobavením), takže počkáme. A myslím si, že môžme aj zastaviť čas a počkáme pána ministra, ak je všeobecný súhlas, alebo predradíme jednu otázku a...? Dáme jednu otázku a vrátime sa k pánovi ministrovi zatiaľ, dobre? Ďalšia otázka je od pána poslanca Klusa podpredsedovi vlády Richardovi Rašimu a znie: „Vážený pán podpredseda, v súvislosti s plánovaným Národným konventom Slovensko 2030, ktorý sa uskutoční 23. 9. 2019, sa vás chcem opýtať, ktoré ciele, resp. vízie sú nosnými prvkami tejto stratégie... Á, pardon, tak pán Marosz má prednosť. Pán minister, prosím ťa, skús zotrvať, ešte máš otázku: “Vážený pán minister, aké sú výstupy štátneho stavebného dohľadu na obchvate D4? Kedy bude nahradený odpad v násypoch D4 za materiál v súlade s projektovou dokumentáciou?" Nech sa páči.
Brocka, Július, poslanec NR SR (2015-03-17):
Ďakujem pekne. Pán poslanec Mičovský, už ste nejaký piatok v parlamente a myslím si, že nie je ťažké pochopiť, že keď dvakrát robíte to isté, nie je to to isté. Vtedy, keď sme novelizovali ústavu, ústavou manželstvo ako zväzok jedného muža a jednej ženy, a ten rozhodujúci, to znamená, SMER pri hlasovaní o tejto novele ústavy nebol ochotný akceptovať ani o čiarku viac pri tejto novele, tak návrh o zrušení Mečiarových amnestií do toho návrhu, to som skôr považoval za sabotáž, pretože jednoducho, ak by, ak by ste toto presadili do tej zmeny, tak by neprešlo nič. Ale teraz, pán kolega, teraz rokujeme o zrušení Mečiarových amnestií, a ak by napríklad SMER prišiel s takou požiadavkou, že on to podporí, ale trvá na tom, že musíme zároveň zrušiť poslanecký klub OĽaNO, no pre mňa by ten návrh bol neprijateľný, pán kolega. No hovorím to teraz za seba. Možnože pre niekoho by to nebol až taký neprijateľný návrh. Ale vy, pán kolega Mičovský, vy budete, predpokladám, teraz konzistentný, že keď ste vtedy boli za zrušenie Mečiarových amnestií, tak že budete aj teraz.
V. Veteška, podpredseda NR SR: (2007-05-17):
(Hlasovanie.) Prítomných 139, za 59, proti 64, zdržalo sa 16. Neschválili sme tento návrh.
Kvorka, Ján, poslanec NR SR (2019-04-02):
Ďakujem, pán predsedajúci. V rozprave k uvedenému návrhu zákona vystúpili piati páni poslanci. Pozmeňujúci návrh podal pán poslanec Kondrót. Najprv pristúpime k hlasovaniu o pozmeňujúcom a doplňujúcom, o pozmeňujúcich a doplňujúcich návrhoch z informácie. Dajte hlasovať spoločne o bodoch 1 až 5.
Gál, Gábor, minister spravodlivosti SR (2018-10-23):
Pán poslanec, vám sa stane, vám sa stáva to, že mi dávate do úst také veci, ktoré nikdy povedané neboli. Napríklad, že čo všetko ste mi povedali na tých stretnutiach, to povedala pani poslankyňa Remišová, ktorá v živote na ministerstve spravodlivosti za mojej éry ani nebola, ale hlavne, že... (Reakcia z pléna.) Kedy ste boli tam? (Reakcia z pléna.) Teraz, teraz sme, teraz bavíme sa o júni, teraz sa bavme, bavíte sa o júni, to ja sa bavím o septembri. (Reakcie z pléna.) Áno, ospravedlňujem sa, v septembri, máte pravdu, ospravedlňujem sa, v septembri. Ale už veľmi veľa možností nie je. Buď bude vládny návrh zákona, buď bude opozičný, keď to predloží pán poslanec Madej, tak bude ten tretí. Ale zatiaľ, ako vidím, ani jeden návrh nemá podporu 90 poslancov. Tak dobre. V poriadku. Treba ísť do tých volieb alebo do toho hlasovania tak, že zostane ten daný stav, a potom sa veľmi ľahko bude voliť, lebo nebude potrebná ani sedemdesiatšestka. Ďakujem.
B. Bugár, podpredseda NR SR: (2005-06-29):
Pán spravodajca, nech sa páči, máte slovo.
Kazda, Radovan, poslanec NR SR (2021-07-23):
Ďakujem. Vážený pán minister, vážený pán predsedajúci, dámy a páni, mám tu pripravených niekoľko bodov. Bude to trochu ťažšie, lebo vidím, že je tu ešte stále dosť veľký ruch v sále, tak sa pokúsim nejako sústrediť. Chcem sa vyjadriť k tomuto návrhu, ktorý podporujem, a pokúsim sa vysvetliť asi v troch-štyroch bodoch, prečo ho podporujem. (Ruch v sále.) Možno, pán predsedajúci, keby ste vedeli ešte urobiť trochu kľud v sále. (Zaznievanie gongu.)
Hort, Milan, podpredseda NR SR (2011-06-30):
Prosím všetkých, ktorí vyrušujú, aby prestali.
Hrušovský, Pavol, podpredseda NR SR (2010-09-07):
Pán poslanec Senko.
Paška, Pavol, predseda NR SR (2013-11-26):
(Hlasovanie.) 142 prítomných, 138 za, 1 proti, 2 sa zdržali, 1 nehlasoval. Návrh sme pridelili výborom a určili lehoty na prerokovanie. Pán predseda výboru pán poslanec Podmanický uvedie v druhom a treťom čítaní hlasovanie o zákone z 29. októbra 2013 o pomoci v hmotnej núdzi. Je to zákon, ktorý vrátil pán prezident Slovenskej republiky na opätovné prerokovanie, tlač 812. (Hlasovanie o zákone z 29. októbra 2013 o pomoci v hmotnej núdzi a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 812.)
Laurenčík, Milan, podpredseda NR SR (2021-11-09):
Ďakujem na vaše vystúpenie evidujem štyri faktické poznámky. Uzatváram možnosť prihlásiť sa. Ako prvá vystúpi pani poslankyňa Jana Bittó Cigániková, nech sa páči.
B. Bugár, podpredseda NR SR: (2002-06-27):
hodina otázok. Chcem pripomenúť, že v rokovaní o tomto bode programu budeme postupovať podľa príslušných ustanovení zákona o rokovacom poriadku. Zo všetkých písomných otázok poslancov podaných do stredy do 12.00 hodiny určení overovatelia schôdze vyžrebovali poradie otázok na odpovede, ktorým sa budeme riadiť. Vyžrebované poradie otázok bolo oznámené na vývesnej tabuli pred rokovacou sálou. Pripomínam, že na otázky poslancov, ktorí sú neprítomní v rokovacej sále, sa neodpovedá. Pani poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil. Svojím zastupovaním poveril podpredsedníčku vlády pani Máriu Kadlečíkovú, ktorú prosím, aby oznámila, ktorých členov vlády určila, že budú odpovedať na otázky za neprítomných členov vlády, prípadne, že bude za nich odpovedať ona sama. M. Kadlečíková, podpredsedníčka vlády SR: Ďakujem. Vážený pán podpredseda Národnej rady, vážená Národná rada, vážení členovia vlády, dovoľte mi, aby som z poverenia predsedu vlády Slovenskej republiky a v znení § 131 ods. 7 ospravedlnila z dnešnej hodiny otázok neprítomných členov vlády z dôvodu ich pracovných ciest a oznámila ministrov poverených ich zastupovaním. Pána podpredsedu vlády Fogaša zastupuje Kadlečíková. Pána podpredsedu vlády Mikloša zastupuje podpredseda vlády Csáky. Pána ministra Magvašiho zastupuje pán minister Hajnovič. Pána ministra Haracha zastupuje pán minister Miklós. Pána ministra Koncoša bude zastupovať rovnako pán Miklós a pána Harnu bude zastupovať pán Miklós. Všetci ospravedlnení sú na pracovnej ceste v Martine. Na pána Čarnoguského, Ponického a Kňažka a pani ministerku Machovú nie sú otázky, formálne ich zastupujem ja. Pán podpredseda vlády Csáky má byť prítomný.
J. Burian, poslanec: (2006-12-13):
Prosím, dajte hlasovať o pridelení.
Grendel, Gábor, podpredseda NR SR (2021-10-06):
Pán poslanec Mizík.
Brocka, Július, poslanec NR SR (2013-06-27):
Áno. Ďakujem pekne. Marián, ty si tradične poňal tento návrh z viacerých pohľadov a zakončil si to tak poeticky. Samozrejme, ten tvoj prejav vyvolá mnoho reakcií, myslím si, že aj v médiách a neskôr, práve preto, že je to diskusia o, nie o návrhu, že rozvody dohodou, ale že to je diskusia o rozvodoch. Tento návrh by mal svoju logiku vtedy, keby na Slovensku bol nízky podiel rozvodov a bolo by ťažké sa rozviesť. Ako vtedy by som chápal, že treba odstrániť tie prekážky a bariéry, ktoré traumatizujú ľudí, ale Slovensko je krajinou takmer s najvyšším počtom rozvodov. Na Slovensku sa rozvádza takmer každé druhé manželstvo, čiže nie je to problém, rozviesť sa. Ale všetci sa zhodneme na tom, že to je nežiaduci trend. Ako vysoký podiel rozvodov je nežiaduci trend a ja si myslím, že by sme nemali nežiaduce trendy podporovať. To predsa nemá logiku! A ak aj predkladatelia obhajujú ten návrh tým, že je to v záujme detí, to znamená, že týka sa to, tie rozvody dohodou sa týkajú takých párov, kde už deti sú na poriadku, a ja chcem pripomenúť, že ale to sa dotkne aj detí mojich detí. Ja žijem v rodine, kde máme vnúčence, a ja si myslím, že by to nebolo v ich záujme, keby som sa ja správal podľa návrhu predkladateľov. Naozaj, že ja chcem byť pozitívny vzor aj pre deti mojich detí. Pozrite, ten návrh, ktorý ste predkladali pred chvíľkou, o príspevku na starostlivosť o deti bol dobrý návrh, ale tento návrh je zlý. On... (Prerušenie vystúpenia časomerom.)
P. Paška, predseda NR SR: (2008-09-10):
(Hlasovanie.) 143 prítomných, 134 za, 5 sa zdržalo, 4 nehlasovali. Návrh sme pridelili výborom a určili lehoty. Pani poslankyňa Smolková už je pripravená, aby uviedla hlasovanie v prvom čítaní o vládnom návrhu zákona, ktorým sa menia niektoré zákony v pôsobnosti Ministerstva školstva Slovenskej republiky v súvislosti so zavedením meny euro v Slovenskej republike , je to tlač 737.
Hrnčiar, Andrej, podpredseda NR SR (2018-02-13):
Pán poslanec Mizík.
Viskupič, Jozef, poslanec NR SR (2012-06-21):
Ďakujem. Pán poslanec Hlina, musím povedať, že možnože, bohužiaľ, z tvojho pohľadu nie som odborník ani na hokej, ani na futbal, a nikdy som sa do takejto pozície nestaval. A na londýnskom starostovi závisia hlavne Londýnčania a od nášho rozhodnutia závisia Slováci. A to vyviňovanie alebo ten postoj, ktorý si hovoril smerom k tomu, akú máš alebo nemáš zodpovednosť za súčasný stav z minulosti, je možno správny, ale dnes je ten moment, tak ako si hovoril, kedy tú zodpovednosť preberáš. Čiže od zajtra, od 11.00 hodiny to už bude aj na tebe a na tvojej zodpovednosti a na tvojom rozhodnutí. Vždy prichádza, či si tu dva dni aj s cestou, alebo dvadsať rokov, vždy prichádza ten zlomový moment a myslím si, že ja nemám osobne tú schopnosť odľahčiť situáciu, ako si to odľahčoval na začiatku tvojho vystúpenia, ale argumenty, ktoré som sa snažil ja zozbierať, nemajú ísť v miere tej, že niekto komentuje futbalový zápas alebo hokejový zápas. Myslím si, že moje rozhodnutie netrvalo týždeň, netrvalo mesiac, je to čas, kedy som sa snažil hľadať argumenty z jednej, z druhej strany, a tak ako sme mali jedného ekonóma na klube, ktorý vravel za, tak sme mali aj ekonóma, ktorý vravel proti. Myslím si, že rozhodnutie je teraz na nás, a myslím to do bodky a do písmena. To rozhodnutie. (Prerušenie vystúpenia časomerom.)
Kollár, Boris, predseda NR SR (2022-10-06):
Ďalšia faktická, pán poslanec Šutaj Eštok, nech sa páči.
Jurinová, Erika, podpredsedníčka NR SR (2015-10-06):
Pán poslanec Viskupič.
Figeľ, Ján, podpredseda NR SR (2013-03-20):
Nech sa páči, Martin Fecko.
Hrnčiar, Andrej, podpredseda NR SR (2016-06-07):
Poprosím vás, pán poslanec.
Žiga, Peter, podpredseda NR SR (2024-05-21):
Ďakujem pekne. Na vaše vystúpenie neevidujem faktickú poznámku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Chcete sa ešte prihlásiť ústne? Pán poslanec Ledecký ako prvý ústne prihlásený.
Faič, Vladimír, poslanec NR SR (2023-05-05):
Ďakujem za slovo. Ja som v tej rozprave a v tom vystúpení pána kolegu Takáča nachádzal vecnú analýzu, nachádzal som vecné návrhy riešení a necítil som ani nevidel, ani nepočul žiadne politikárčenie. Prečo to hovorím? Keď sa išlo rokovať alebo schvaľovať mimoriadna schôdza, tak sa niektorí z bývalej koalície vyjadrovali k tejto schôdzi a prečo nehlasovali za jej otvorenie. Pán poslanec Šeliga vyšiel von pred novinárov a povedal: To sme nepodporili, pretože tam nič nie je. To len SMER chce si robiť nejaký, nejaký politický piár, nič tam nie je vecného. Ak tu dnes počúvame, ak dnes sme svedkami toho, že sú tu predložené konkrétne veci, tak nezainteresovaný človek, ktorý to počúva, si musí povedať: Toto predsa nie je možné. Od septembra 2021, kedy začala tá špirála, pokiaľ sa týka neodôvodneného zvyšovania cien, ak sa prichádzalo s rôznymi návrhmi, ak to nikto nerešpektoval, buď z toho, že vláda nevedela nič povedať, ak by sa bola schôdza otvorila, tak potom neviem si dobre vysvetliť, akým spôsobom sa staviate, vážení kolegovia, k tomu, aby sa ten nepriaznivý cenový vývoj nepustil z pohľadu štátu do rozmerov nevídaných. A tie nevídané rozmery sú aj vo vzťahu k susedným štátom, aj vo vzťahu k celej Európskej únii. Takže ďakujem, Richard, za tvoje vystúpenie. Dúfam, že otvorilo oči našim kolegom.
Beluský, Martin, poslanec NR SR (2020-04-02):
Ďakujem za slovo. Nuž, pýtať sa otázku vládnej koalície, že kam je schopná zájsť, keby mala možnosť rozhodovať o osudoch občanov, práve pána poslanca Osuského, ktorý sa neštítil fyzicky napadnúť človeka na ulici zato, že si dovolil povedať svoj názor, to je naozaj veľmi zaujímavé. Ďakujem pekne.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 137 prítomných, 106 za, 2 proti, 28 sa zdržalo, 1 nehlasoval. Konštatujem, že sme tento návrh schválili. Pokračujeme hlasovaním v prvom čítaní o návrhu poslancov Michelka, Huliaka, Danka a Lučanského na vydanie zákona, ktorým sa mení a dopĺňa zákon č. 265/2022 o vydavateľoch publikácií, tlač 344, bod 51 schváleného programu. Spravodajcom je člen výboru pre kultúru a médiá poslanec Ján Podmanický, ktorého prosím, aby uviedol hlasovanie. Nech sa páči, pán poslanec. [Hlasovanie o návrhu poslancov Národnej rady Slovenskej republiky Romana Michelka, Rudolfa Huliaka, Andreja Danka a Adama Lučanského na vydanie zákona, ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) , tlač 344.]
Dubovcová, Jana, poslankyňa NR SR (2011-09-06):
Ďakujem za slovo. Predkladám správu k prvému čítaniu k vládnemu návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, ktorú máte ako tlač 452. Ústavnoprávny výbor Národnej rady Slovenskej republiky ma uznesením z 24. augusta 2011 určil za spravodajkyňu k vládnemu návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky podávam v prvom čítaní spravodajskú informáciu. Návrh ústavného zákona bol doručený poslancom v zákonom ustanovenej pätnásťdňovej lehote pred schôdzou Národnej rady, na ktorej sa uskutočňuje jeho prvé čítanie. Predkladaný návrh ústavného zákona vypracovalo ministerstvo spravodlivosti na základe Plánu legislatívnych úloh vlády Slovenskej republiky na rok 2011 a vychádza z Programového vyhlásenia vlády Slovenskej republiky. Návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. V dôvodovej správe sa uvádza, že návrh zákona je v súlade s medzinárodnými zmluvami, ktorými je Slovenská republika viazaná, a zákonmi, je v súlade s právom Európskych spoločenstiev a Európskej únie. Nezakladá vplyvy na rozpočet verejnej správy, nebude mať sociálne vplyvy, vplyvy na podnikateľské prostredie ani vplyvy na životné prostredie a informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie ani obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako pre spravodajkyňu vyplývajú podľa § 73 ods. 3 písm. c) rokovacieho poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. augusta 2011 č. 455 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 30 dní a gestorský výbor do 32 dní od prerokovania návrhu ústavného zákona v Národnej rade Slovenskej republiky v prvom čítaní. Pán predseda, prosím, otvorte rozpravu.
Krajčí, Marek, poslanec NR SR (2024-01-11):
Ďakujem pekne za slovo. Pán poslanec Truban, na vaše vystúpenie, veľmi dobre ste zhodnotili, čo nám reálne hrozí vďaka tomu, že vládna moc sa snaží veľmi rýchlo upratať spravodlivosť v tejto krajine. Upratať ju tak, ako im to vyhovuje a ja neviem, že či máme teraz hovoriť, že žiaľ sa tieto veci dejú, pretože, pretože sú to naozaj vážne hrozby, alebo chvalabohu, že je tu Európska únia, ktorá poukazuje na to, čo sa v našej krajine ide stať. Práve to, že sa to deje v skrátenom legislatívnom konaní jednoznačne dokazuje, aké sú motívy, lebo však, samozrejme, novelizovať trestné právo je vždy namieste, veci sa menia, rôzne veci posudzovať, ale tak trápne, ako sa vyhovára aj minister spravodlivosti, že však to sa už rokovalo o tom ešte za predchádzajúcich vlád, to je, to sú zavádzania, ktoré vyvrátili už aj pani exministerka Kolíková aj tu v tomto pléne, aj včera exminister Karas. Samozrejme, keď povie, že prerokovali túto novelu v kolégiu ministra, kde boli zastúpení zo všetkých dotknutých právnických profesií, no tak áno, všetci tušíme, kto tie právnické profesie zastupoval. Podľa toho, ako sme to aj videli v médiách, boli to asi akademici Burda a Kurilovská, advokáti Kočnera, Bödöra a spol., Para, Gašpar mladší a niektorí z ich obľúbených prokurátorov bratislavskej či nitrianskej krajskej prokuratúry a sudcov zastupoval, a to nie je žiadne tajomstvo, trestne stíhaný bývalý sudca Lindtner z Kočnerovej Threemy... (Prerušenie vystúpenia časomerom.)
Grendel, Gábor, podpredseda NR SR (2022-03-17):
Ďakujeme pekne. Ďalšiu otázku položil pán poslanec Tomáš Šudík podpredsedovi vlády a ministrovi hospodárstva pánovi Richardovi Sulíkovi, otázka znie: „Pán minister, mnoho podnikov hlása pre navýšenie cien energií existenčné problémy a prepúšťanie. Vážim si kroky, ktoré ste doposiaľ v tejto súvislosti urobili, no ceny plynu klesať najbližšiu dobu údajne nemajú. Prepúšťať má kvôli vysokým cenám energií aj firma Oldrati v Humennom. Máte pre tieto firmy do budúcna nejaké pozitívne správy?“
M. Číž, podpredseda NR SR: (2008-04-08):
Vážené kolegyne, kolegovia, je všeobecný súhlas, aby pani Vášáryová bola tu v čase, keď teda mala nárok na vystúpenie? Ak áno, pani Vášáryová, od starého komunistu máte súhlas, nech sa páči, vystúpte, ako ste ma počastovali. Ďakujem vám.
Laššáková, Jana, podpredsedníčka NR SR (2015-04-15):
S reakciou pán poslanec Novotný, nech sa páči. (Reakcie z pléna.)
Sulík, Richard, predseda NR SR (2011-06-01):
Beží vám čas, pán poslanec.
Jurinová, Erika, podpredsedníčka NR SR (2013-02-12):
Takže prerušujem rokovanie tohto dňa schôdze. Stretneme sa zajtra ráno o 9.00 hodine. Pekný večer vám prajem. (Prerušenie rokovania o 19.03 hodine.)
Kollár, Boris, predseda NR SR (2021-11-10):
S ďalšou faktickou vystúpi pán poslanec Baška.
Zmajkovičová, Renáta, podpredsedníčka NR SR (2014-10-14):
S reakciou pán poslanec Huba.
Pčolinský, Peter, podpredseda NR SR (2022-10-26):
Chcete reagovať? Nech sa páči.
Krajniak, Milan, minister práce, sociálnych vecí a rodiny SR (2020-09-17):
Ďakujem pekne, pán predsedajúci, skončil som. (Potlesk.)
P. Hrušovský, predseda NR SR: (2003-11-06):
(Hlasovanie.) 125 prítomných, 79 za, 1 proti, 45 sa zdržalo. Návrhy zo spoločnej správy sme schválili. Prosím, ďalší návrh. Zs. Komlósy, poslanec: Bod 5 spoločnej správy odporúča gestorský výbor neschváliť.
M. Hort, podpredseda NR SR: (2008-11-27):
S faktickou poznámkou na vystúpenie pána predsedu výboru pre kultúru sa prihlásil pán poslanec Martin Fronc ako jediný. Uzatváram možnosť prihlásiť sa s faktickou poznámkou a slovo má pán poslanec Martin Fronc. Nech sa páči.
Kéry, Marián, poslanec NR SR (2022-04-29):
Pani poslankyňa Vaľová, úplne súhlasím s tebou v tom, že Igor Matovič a Roman Mikulec celé dva roky pracovali na diskreditácii opozície, zvlášť strane SMER – sociálna demokracia sa venovali. A dali si za cieľ zdiskreditovať Roberta Fica, Roberta Kaliňaka a urobiť všetko preto, aby títo menovaní páni skončili vo väzbe. Škoda, že toľkú energiu nevenovali pri riešení problematiky, ktorá sa dotýka všetkých ľudí na Slovensku. Škoda, že sa nevenovali zmierneniu dopadov pandémie, škoda, že sa nevenujú s takou vervou, aby zmiernili dopady rastu cien potravín, tovarov, stavebných materiálov, služieb, pohonných hmôt, a to ešte ľudia len o niekoľko mesiacov pocítia, aký prudký nárast plynu bude. Teraz to cítia len starostovia, primátori a my v regionálnej samospráve. Poviem príklad, starostovia ma informujú, že doteraz platili ročne elektrickú energiu vo výške 1 000 eur, tak teraz im prichádzajú 3 000 eur a vyššie. Ale v médiách o tom nikto nehovorí a nepíše. No a na záver by som nadviazal aj na tvoje slová, pani poslankyňa, ktoré si venovala pánovi poslancovi Šudíkovi, tak by si mu mohla odporučiť, že keď bude chodiť na sociálne siete, predtým než niečo začne písať, tak by si mal zložiť tie ružové okuliare. Ďakujem.
Paška, Pavol, predseda NR SR (2014-09-09):
Dobre. Pán poslanec Fronc.
Hrnčiar, Andrej, podpredseda NR SR (2017-06-15):
Odpovedali ste na 100 % položených otázok a v tejto chvíli tým pádom čas určený na hodinu otázok uplynul. Končím tento bod programu. A pokračujeme v rokovaní tretieho dňa 18. schôdze Národnej rady Slovenskej republiky druhým čítaním o návrhu na vyslovenie súhlasu Národnej rady Slovenskej republiky s Dohodou o politickom dialógu a spolupráci medzi Európskou úniou a jej členskými štátmi na jednej strane a Kubánskou republikou na strane druhej . Návrh vlády má parlamentnú tlač 567 a spoločná správa výborov má tlač 567a. Návrh vlády odôvodní minister zahraničných vecí a európskych záležitostí Slovenskej republiky Miroslav Lajčák a poprosil by som pána ministra, aby sa dostavil do rokovacej sály a aby sa ujal slova. Vyhlasujem dvojminútovú prestávku. (Dvojminútová prestávka.) (Po prestávke.)
Hrnčiar, Andrej, podpredseda NR SR (2018-12-06):
Vážené pani poslankyne, vážení páni poslanci, otváram ôsmy rokovací deň 38. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiaden poslanec. Na zahraničnej pracovnej ceste je poslanec Peter Osuský. Podľa odsúhlasenej zmeny programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1201. Návrh na jeho pridelenie na prerokovanie výborom je v rozhodnutí č. 1258. Prosím ministra dopravy a výstavby Slovenskej republiky Árpáda Érseka, aby vládny návrh zákona uviedol.
Jurinová, Erika, podpredsedníčka NR SR (2013-03-15):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto nevyužil túto možnosť. Zároveň vyhlasujem všeobecnú rozpravu za skončenú. Chce zaujať stanovisko pán navrhovateľ? Pani spravodajkyňa? Nie. Ďakujem pekne. Prerušujem rokovanie o tomto bode programu. A budeme rokovať v druhom čítaní o vládnom návrhu zákona, ktorým sa mení a dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona má parlamentnú tlač 339. Spoločná správa výborov má tlač 339a. Nech sa páči, pán minister, predneste, odôvodnite návrh.
Suja, Miroslav, poslanec NR SR (2021-05-11):
Pán poslanec Pollák, nebol ste tu, aj tak ste sa zapojil, dobre. Kedy bol Király na kandidátke? Kedy? Ja som Királyho nevidel na žiadnej kandidátke. To ako keby ste povedal (ruch v sále a zaznievanie gongu), že Polgári bol na kandidátke OĽANO, lebo áno, má prepojenie na vás. No, bohužiaľ, zabil šesť policajtov, ale má prepojenie na vás, potom vám vysvetlím aké. Pán poslanec Pollák, vy sa nemusíte báť, že by, psychotesty vás nijako neohrozia, však to rozkrádanie tých rómskych fondov a podobne, to neni týmto podmienené, pán poslanec Pollák. To normálne môžte zasa kupovať solárko do rómskych osád, dávať video reproduktory a podobne, to s tým nemá absolútne nič spoločné, to kľudne môžte tento biznis vás a vášho otca ísť ďalej, bez hocijakých problémov. Tak sa nemusíte báť. Báť by sa malo celé Slovensko, že takýto zákon neprejde a že tu niekto sa dostane k moci taký, ako je Hej... či vlastne Matovič, nie Hitler, prepáčte, aj keď si myslím, že je to úplne to isté, začínali úplne rovnako. Žiadny iný názor nepočúvajú, robia si, čo chcú, a majú bláznov okolo seba, ako ste vy.
Abrhan, Pavol, poslanec NR SR (2013-03-25):
Ďakujem pekne, pani predsedajúca. Pani poslankyne, páni poslanci, vážená Národná rada, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslanca Národnej rady Jozefa Viskupiča na vydanie zákona, ktorým sa mení a dopĺňa zákon č. 308/2000 o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 8. februára 2013 č. 370 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, ďakujem, skončil som. Prosím, otvorte rozpravu k uvedenému návrhu zákona.
Figeľ, Ján, podpredseda NR SR (2014-06-24):
Nech sa páči, Juraj Blanár.
D. Lipšic, podpredseda vlády a minister spravodlivosti SR: (2004-04-29):
Cieľom tohto zákona je vytvoriť podmienky na účinné potláčanie korupcie a organizovaného zločinu vytvorením špecializovaných orgánov na ich vyšetrovanie a trestné stíhanie, a to Úradu špeciálnej prokuratúry a Špeciálneho súdu. Dňom vyhlásenia v Zbierke zákonov nadobudla účinnosť časť jeho ustanovení, ktorá súvisí s personálnym obsadením Špeciálneho súdu a Úradu špeciálnej prokuratúry. Zostávajúce ustanovenia by mali nadobudnúť účinnosť v plnom rozsahu 1. mája. Avšak májový termín pre vznik orgánov nie je možné splniť tak, aby tieto orgány boli konštituované v plnom rozsahu. Základným problémom je jedna z podmienok, ktorú musia kandidáti na funkciu v Úrade špeciálnej prokuratúry a na Špeciálnom súde splniť, a to je bezpečnostná previerka na stupeň prísne tajné. V tejto súvislosti je potrebné uviesť, že Národný bezpečnostný úrad nestihol v zákonnej lehote 60 dní ukončiť všetky bezpečnostné previerky kandidátov na funkcie sudcov. Z toho dôvodu nie je možné realizovať pre krátkosť času výberové konanie na sudcov a následné preloženie sudcov Súdnou radou. V tomto okamihu však naozaj si myslím, že nemá zmysel kritizovať NBÚ. NBÚ urobil maximum pre to, aby lehotu stihol, žiaľ, v dvoch prípadoch sa mu to nepodarilo. Rovnako v prípade špeciálneho prokurátora by sa jeho voľba musela uskutočniť do konca apríla, pritom táto voľba by musela byť úspešná, keďže od ustanovenia špeciálneho prokurátora je závislé aj vymenovanie ostatných prokurátorov Úradu špeciálnej prokuratúry. Na základe uvedeného v snahe pripraviť personálne podmienky na činnosť obidvoch inštitúcií navrhujeme posunúť účinnosť ustanovení predmetného zákona na neskorší termín, ktorým je 1. júl tohto roku. Keďže je potrebné schváliť tento návrh novely pred 1. májom, vláda ho predkladá v skrátenom legislatívnom konaní. Vláda odôvodňuje skrátené legislatívne konanie § 89 ods. 1 zákona o rokovacom poriadku, a to konkrétne možnosťou ohrozenia základných ľudských práv a slobôd, najmä práva na zákonného sudcu podľa čl. 48 ods. 1 Ústavy Slovenskej republiky. Nie som prívržencom skrátených konaní a vláda v tomto období sa k nim uchyľuje veľmi sporadicky, ale v tomto prípade sú splnené zákonné podmienky na skrátené legislatívne konanie. Chcel by som na záver oceniť aj prístup poslancov opozície v ústavnoprávnom výbore, kde takmer konsenzom prišlo k schváleniu návrhu, a verím, že tak to bude aj na pléne. Ďakujem veľmi pekne, pán predseda.
Krajniak, Milan, poslanec NR SR (2020-02-21):
Vážený pán podpredseda... (Prerušenie vystúpenia predsedajúcim.)
Bugár, Béla, podpredseda NR SR (2018-02-14):
Pán poslanec Mazurek.
Štefanec, Ivan, poslanec NR SR (2012-08-02):
Ďakujem pekne, pani predsedajúca. Chcem sa poďakovať pánovi poslancovi Beblavému za tie príklady zo zahraničia, pretože jasne ukázal na týchto príkladoch, že znižovanie odvodov do druhého piliera vedie len a len k dvom veciam. Tá prvá sú nižšie dôchodky, tá druhá vyšší vek odchodu do dôchodku. Dámy a páni, treba to jasne pomenovať. Tak ako na príklade z Poľska, kedy dočasne znížili odvody do druhého piliera, ale automaticky vek odchodu do dôchodku išiel hore, až na 67 rokov. To je riešenie, ktoré je jediné možné pri tom, keď znižujete odvody do druhého piliera. Tiež sa mi páčilo to poukázanie na dohodárov, pretože my, samozrejme, sa sústreďujeme na to podstatné a to je krádež peňazí občanov, ktorí si šetria na dôchodok. Ale je potrebné povedať, že v tomto zákone sa podstatne zhoršuje aj situácia dohodárov, osobitne aj dôchodcom a študentom. Ale podstatne sa zhoršuje situácia aj živnostníkom. Každý živnostník na budúci rok zaplatí o 300 eur viac na odvodoch. To je pri súčasnej situácii veľmi vážny zásah do živnostenského podnikania, ktorý výrazne ovplyvní túto skupinu ľudí, ktorá si skôr zaslúži opačné, a to je našu podporu. Ďakujem.
V. Veteška, podpredseda NR SR: (2005-06-29):
návrhu správy o hospodárení s fondmi a účtovná závierka Všeobecnej zdravotnej poisťovne za rok 2004 (tlač 1163) a spoločná správa 1163a . Pán minister, máte slovo.
Kollár, Boris, predseda NR SR (2022-03-22):
Dobre. Návrh pána Šimka bol schválený, takže ideme teraz dokončiť... (Reakcie z pléna.) Áno, však áno, lebo som to chcel, aby sme to urobili. Áno, počkajte, vy ste, nie, vy ste navrhli pred hlasovaním. (Reakcia z pléna.) Dobre. (Krátka pauza.) Dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Magdaléne Sulanovej. (Pokračovanie rokovania o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Krajkovič, Mikuláš, poslanec NR SR (2019-04-02):
Dajte, prosím, hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 3 s odporúčaním gestorského výboru schváliť.
J. Liška, poslanec: (2003-09-18):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady o rokovacom poriadku Národnej rady Slovenskej republiky v znení neskorších predpisov túto spoločnú správu výborov. Národná rada Slovenskej republiky uznesením č. 322 z 18. júna 2003 pridelila tento návrh zákona týmto výborom Národnej rady Slovenskej republiky: výboru pre financie, rozpočet a menu, ústavnoprávnemu výboru, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu, výboru pre sociálne veci a bývanie, výboru pre zdravotníctvo, výboru pre obranu a bezpečnosť a výboru pre vzdelanie, vedu, šport a mládež, kultúru a médiá, ktoré prerokovali predmetný návrh zákona. K predmetnému návrhu zákona zaujali výbory tieto stanoviská s tým, že odporúča návrh schváliť výbor pre sociálne veci a bývanie, výbor pre verejnú správu a ústavnoprávny výbor neprijali platné uznesenia a ostatné výbory odporúčajú návrh schváliť s pozmeňujúcimi a doplňujúcimi návrhmi tak, ako sú uvedené pod bodmi číslo 1 až 19 v tlači 256. Gestorský výbor na základe stanovísk výborov odporúča Národnej rade Slovenskej republiky návrh schváliť s pozmeňujúcimi a doplňujúcimi návrhmi. Výbor ma určil za spoločného spravodajcu, súčasne ma poveril predniesť spoločnú správu výborov na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom návrhu zákona ihneď po ukončení rozpravy k nemu. Pani predsedajúca, prosím, otvorte rozpravu. Z. Martináková, podpredsedníčka NR SR: Ďakujem, pán poslanec. Otváram rozpravu. Písomne sa neprihlásil do nej žiaden poslanec. Otváram možnosť ústne sa prihlásiť. Uzatváram možnosť prihlásiť sa ústne do rozpravy. Pán poslanec Šulaj.
P. Paška, predseda NR SR: (2008-06-18):
(Hlasovanie.) 140 prítomných, 83 za, 57 sa zdržalo. Sme v treťom čítaní , otváram rozpravu. Neprihlásil sa nikto, vyhlasujem rozpravu za skončenú a budeme hlasovať, pán spravodajca, v treťom čítaní.
Pellegrini, Peter, predseda NR SR (2014-12-02):
Ďakujem veľmi pekne, pán poslanec. Tak ďalší písomne prihlásený vystúpi pán poslanec Švejna. Nech sa páči, pán poslanec, máte slovo.
Bugár, Béla, podpredseda NR SR (2017-05-19):
Teraz dávam slovo spoločnému spravodajcovi z gestorského výboru pre sociálne veci pánovi poslancovi Mihálovi, nech sa páči.
Sidor, Igor, poslanec NR SR (2011-05-18):
Ďakujem, pán predsedajúci. Panie poslankyne, páni poslanci, vážení prítomní, Výbor Národnej rady Slovenskej republiky pre pôdohospodárstvo a životné prostredie svojím uznesením č. 83 z 12. mája 2011 ma určil za spravodajcu k vládnemu návrhu zákona, ktorým sa mení a dopĺňa zákon č. 514/2008 Z. z. o nakladaní s odpadom z ťažobného priemyslu a o zmene a doplnení niektorých zákonov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku, podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 18. schôdze Národnej rady Slovenskej republiky. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenia jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 29. apríla 2011 č. 331 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, skončil som, otvorte, prosím, rozpravu.